ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুনদিল্লি, ১৩ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষবর্ধন, কোভিড – ১৯ নিয়ে দেশের বিভিন্ন সিএসআইআর-এর গবেষণাগারগুলির নির্দেশক এবং এই সংস্থার মহানির্দেশকের সঙ্গে বৈঠক করেন। এই গবেষণাগারগুলিতে কোভিড নিয়ে যে সব গবেষণা হচ্ছে সেই বিষয়ে ব্যাঙ্গালোরে নজর রাখা হচ্ছে।
কোভিড – ১৯ এ সংক্রমিত রোগীদের শনাক্তকরণ, তাদের কোরায়েন্টাইনে রাখা নিয়ে বেশ কিছু জায়গায় ইন্টিগ্রেটেড কম্যান্ড এন্ড কন্ট্রোল সেন্টার, র্যা পিড রেসপন্স টিমের সঙ্গে একযোগে কাজ করছে।
দেশে ১৫ টি রাজ্যের ২৫ টি জেলায় নতুন করে গত ১৪ দিনে কোভিড – ১৯ এ সংক্রমণে খবর পাওয়া যায় নি। এই জেলাগুলি হল মহারাষ্ট্রের গন্ডিয়া, ছত্তিশগড়ের রাজনন্দগাঁও, দূর্গ এবং বিলাসপুর, কর্ণাটকের দাভানগিরি, পোরাগু, টুংকুড়ু, উড়ুপি, গোয়ার দক্ষিণ গোয়া, কেরালার ওয়েনাড় এবং কোট্টায়াম, মণিপুরের পশ্চিম ইম্ফল, জম্মু-কাশ্মীরের রাজৌড়ি, মিজোরামের পশ্চিম আইজল, পুডুচেরীর মাহে, পঞ্জাবের এসবিএস নগর, বিহারের পাটনা, নালন্দা ও মুঙ্গের, রাজস্থানের প্রতাপগড়, হরিয়ানার পানিপথ, রোহতক ও সিরসা, উত্তরাখন্ডের পাউড়ি গাড়ওয়াল, তেলেঙ্গানার ভদ্রাদরি ও কোঠাগুডেন।
দেশজুড়ে কোভিড – ১৯ মোকাবিলায় লকডাউনের পরিস্থিতিতে যাতে দরিদ্র মানুষের স্বার্থ সুরক্ষিত থাকে সেই কারণে কেন্দ্রীয় অর্থমন্ত্রী নির্মলা সীতারমণ, ২৬ মার্চ, ১ কোটি ৭০ লক্ষ কোটি টাকার প্রধানমন্ত্রী গরীব কল্যাণ প্যাকেজ  ঘোষণা করেন। ইতিমধ্যে এই প্রকল্পেঃ-
প্রধানমন্ত্রী গরীব কল্যাণ প্যাকেজের আওতায় ৩২ কোটির বেশি দরিদ্র মানুষের ২৯,৩৫২ কোটি টাকা আর্থিক সাহায্য লাভ।
প্রধানমন্ত্রী গরীব কল্যাণ অন্ন যোজনার আওতায় ৫ কোটি ২৯ লক্ষ সুবিধাভোগীকে বিনামূল্যে খাদ্যশস্য প্রদান।
উজ্জ্বলা যোজনার আওতায় ২৭ লক্ষ ৮০ হাজার বিনামূল্যে রান্নার গ্যাস সিলিন্ডার বন্টন।
কর্মচারী ভবিষ্যনিধি সংগঠনের ২ লক্ষ ১০ হাজার সদস্য অনলাইনের মাধ্যমে অগ্রিম অফেরৎযোগ্য ৫১০ কোটি টাকা পেয়েছেন।
পিএম – কিষাণের প্রথম কিস্তি : ৭ কোটি ৪৭ লক্ষ কৃষকের অ্যাকাউন্টে ১৪,৯৪৬ কোটি টাকা জমা পড়েছে।
জনধন অ্যাকাউন্ট আছে এরকম ১৯ কোটি ৮৬ লক্ষ মহিলাকে ৯৯৩০ কোটি টাকা বন্টন।
প্রবীণ নাগরিক, বিধবা এবং ভিন্নভাবে সক্ষম ২ কোটি ৮২ লক্ষ সুবিধাভোগীর অ্যাকাউন্টে মোট ১৪ হাজার কোটি টাকা জমা পড়েছে।
২ কোটি ১৭ লক্ষ নির্মাণকর্মী ৩০৭১ কোটি টাকা আর্থিক সহায়তা পেয়েছেন।
শেষ পাওয়া খবরে দেশে গতকাল থেকে ৭৯৬ জন এই ভাইরাসে সংক্রমিত হয়েছেন। এ পর্যন্ত ৩০৮ জন মারা গেছেন। ৮৫৭ জন সুস্থ হয়ে বাড়ী ফিরে গেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড – ১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
কেন্দ্রীয়মন্ত্রিসভা
জাতীয় গ্রিন হাইড্রোজেন মিশন : অনুমোদন কেন্দ্রীয় মন্ত্রিসভার
নয়াদিল্লি, ৪ জানুয়ারি, ২০২৩
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ জাতীয় গ্রিন হাইড্রোজেন মিশনের প্রস্তাবে অনুমোদন দেওয়া হল। এজন্য প্রাথমিক ব্যয়বরাদ্দ ধরা হয়েছে ১৯,৭৪৪ কোটি টাকা যার মধ্যে ‘SIGHT’ কর্মসূচির জন্য ১৭,৪৯০ কোটি, প্রধান প্রধান প্রকল্পগুলির জন্য ১,৪৬৬ কোটি, গবেষণা ও উন্নয়ন সংক্রান্ত কর্মসূচির জন্য ৪০০ কোটি টাকা এবং মিশনের অন্যান্য কাজকর্মের জন্য ৩৮৮ কোটি টাকার সংস্থানও রয়েছে। মিশনের আওতায় বিভিন্ন প্রকল্প ও কর্মসূচি রূপায়ণের রূপরেখা তৈরি করার দায়িত্ব কেন্দ্রীয় নতুন ও পুনর্নবীকরণযোগ্য শক্তি মন্ত্রকের।
মিশনের কর্মসূচি রূপায়িত হলে আগামী ২০৩০ সালের মধ্যে দেশে গ্রিন হাইড্রোজেন উৎপাদনের পরিমাণ বছরে ৫ মিলিয়ন মেট্রিক টনের মতো বৃদ্ধি পাবে বলে আশা করা হচ্ছে। এছাড়াও, অন্যান্য সূত্র থেকে পুনর্নবীকরণযোগ্য অতিরিক্ত জ্বালানি উৎপাদনের মাত্রা ১২৫ গিগাওয়াটে দাঁড়াবে বলে মনে করা হচ্ছে। ৬ লক্ষেরও বেশি কর্মসংস্থানের সুযোগ সৃষ্টির সম্ভাবনা রয়েছে এই প্রকল্প রূপায়ণের সুবাদে। শুধু তাই নয়, জীবাশ্ম জ্বালানির আমদানি খাতে ব্যয়সাশ্রয় ঘটবে ১ লক্ষ কোটি টাকার মতো। বাতাসে দূষিত গ্যাস নির্গমনের মাত্রা হ্রাস পাবে বছরে প্রায় ৫০ মিলিয়ন মেট্রিক টন।
অন্যান্য যে সমস্ত ক্ষেত্রগুলি এর ফলে বিশেষভাবে উপকৃত হবে তার মধ্যে রয়েছে - গ্রিন হাইড্রোজেন এবং তা থেকে প্রাপ্ত সংশ্লিষ্ট অন্যান্য উৎপাদনের রপ্তানির সুযোগ বৃদ্ধি, শিল্পক্ষেত্রে কার্বন নির্গমনের মাত্রা হ্রাস, আমদানিকৃত জীবাশ্ম জ্বালানির ওপর নির্ভরতা কমিয়ে আনা, দেশীয় প্রযুক্তিতে উৎপাদন প্রচেষ্টার প্রসার, কর্মসংস্থানের সুযোগ সৃষ্টি এবং অত্যাধুনিক প্রযুক্তির প্রয়োগ ও প্রসার।
প্রসঙ্গত উল্লেখ্য, মিশনের লক্ষ্য ও উদ্দেশ্যকে সফল করে তুলতে কেন্দ্রীয় সরকারের সংশ্লিষ্ট সবক’টি মন্ত্রক ও দপ্তর এবং কেন্দ্র ও রাজ্যস্তরের বিভিন্ন সংস্থা সমন্বয়ের ভিত্তিতে কাজ করে যাবে। মিশনের আওতায় যাবতীয় প্রকল্প ও কর্মসূচি রূপায়ণের ক্ষেত্রে সমন্বয়সাধনের দায়িত্ব পালন করবে কেন্দ্রীয় নতুন ও পুনর্নবীকরণযোগ্য শক্তি মন্ত্রক।
PG/SKD/DM
(
প্রধানমন্ত্রীরদপ্তর
রাজ্যসভার ২৫০তম অধিবেশনে বিশেষ আলোচনায় প্রধানমন্ত্রীর বক্তব্য
নয়াদিল্লি, ১৮ নভেম্বর, ২০১৯
রাজ্যসভার ২৫০তম অধিবেশন উপলক্ষে উচ্চকক্ষে বিশেষ আলোচনায় বক্তব্য রাখলেন প্রধানমন্ত্রী শ্রী নরেন্দ্র মোদী।
ঐতিহাসিক এই অধিবেশনের ভাষণে প্রধানমন্ত্রী বলেন, দেশের ইতিহাসে রাজ্যসভা গুরুত্বপূর্ণ অবদান রেখেছে এবং অনেক ইতিহাসের সাক্ষী থেকেছে। তিনি বলেন, ভারতের সংবিধানে দ্বিকক্ষের আইনসভা গঠনের যে দৃষ্টিভঙ্গি প্রতিফলিত হয়েছে তাতে আমাদের গণতন্ত্র আরও সমৃদ্ধ হয়েছে।
প্রধানমন্ত্রী বলেন, রাজ্যসভা ভারতের বৈচিত্র্যকেই প্রতিনিধিত্ব করে এবং ভারতের যুক্তরাষ্ট্রীয় কাঠামোই প্রতিফলিত হয় এখানে। তিনি বলেন, রাজ্যসভা কখনও ভাঙে না এবং এর বহনমানতা কক্ষের চিরন্তন বিরামহীনতাকেই উল্লেখ করে। শ্রী মোদী বলেন, যাঁরা নির্বাচনী রাজনীতি থেকে দূরে থাকেন, তাঁদের দেশের কাজ এবং উন্নয়নের সঙ্গে সামিল করার সুযোগ করে দেয় রাজ্যসভা।
ভারতীয় সংবিধানে যেভাবে সহযোগিতামূলক যুক্তরাষ্ট্রীয় কাঠামোয় রাজ্যসভার ভূমিকার কথা তুলে ধরা হয়েছে সেকথাও তুলে ধরেন প্রধানমন্ত্রী।
তিনি বলেন, জাতীয় স্বার্থে সবসময় রাজ্যসভা একজোট হয়ে দাঁড়িয়েছে। এক্ষেত্রে পণ্য ও পরিষেবা কর, তিন তালাক, ৩৭০ অনুচ্ছেদ বাতিলের মতো গুরুত্বপূর্ণ সিদ্ধান্তে রাজ্যসভার ভূমিকার কথাও তুলে ধরেন তিনি।
রাজ্যসভার গুরুত্ব নিয়ে শ্রী অটলবিহারী বাজপেয়ীর কথা স্মরণ করে প্রধানমন্ত্রী বলেন, জাতীয় অগ্রগতিতে রাজ্যসভা সবসময় একজোট হয়ে সমর্থন জানিয়েছে। ডঃ বাবাসাহেব আম্বেদকর এবং জাতীয় অগ্রগতিতে ও সংসদের উচ্চকক্ষের মাধ্যমে উন্নয়নে তাঁর অবদানের কথাও স্মরণ করেন প্রধানমন্ত্রী।
বেশ কিছু সাংসদ যেভাবে সংসদে নিয়ম-নীতি মেনে চলেন এবং কক্ষে কোনরকম বিঘ্ন ঘটানো ছাড়াই তাঁদের মতামত প্রদান করেন, তার জন্য প্রশংসাও করেন প্রধানমন্ত্রী। তিনি বলেন, অনেকেরই এখান থেকে শিক্ষা নেওয়া উচিৎ।
গণতন্ত্রে রাজ্যসভার গুরুত্বের কথা স্মরণ করে প্রধানমন্ত্রী বলেন, উচ্চকক্ষে নিয়ন্ত্রণ এবং সমতা রয়েছে। তাকে কখনই রোধক হিসেবে অপব্যবহার করা উচিৎ নয়।
SSS/SS/DM
(Visitor Counter : 74
রেলমন্ত্রক
ভারতীয় রেল কোভিড মহামারী চলাকালীন গ্রাহকদের পণ্যসামগ্রী পরিবহণে বেশ কিছু সুবিধা ঘোষণা করেছে
নতুন দিল্লি, ২২ এপ্রিল ২০২০
মহামারী কোভিড-১৯ মহামারীর প্রেক্ষিতে, ভারতীয় রেল গ্রাহকদের পণ্য পরিবহনের ক্ষেত্রে বেশ কয়েকটি সুবিধে দেওয়ার কথা ঘোষণা করেছে। এই উদ্যোগ দেশের রপ্তানী বৃদ্ধির সহায়ক হবে এবং দেশের অর্থনীতির বিকাশ ঘটাবে বলে আশা করা হচ্ছে। এবার থেকে গ্রাহকরা পণ্যের জন্য সরাসরি নিবন্ধীকরনের বদলে বৈদ্যুতিনভাবে পণ্যগুলির নিবন্ধীকরণ করতে পারবেন, এইভাবে প্রক্রিয়াটি আরও সুবিধাজনক, দ্রুত এবং স্বচ্ছ হবে।
১। ডেমারেজ, ওয়ার্ফেজ এবং অন্যান্য আনুষাঙ্গিক চার্জ আদায় করা হবে না -
গ্রাহকদের সুবিধার্থে এবং কোভিড মহামারীর প্রেক্ষিতে প্রয়োজনীয় পণ্য পরিবহনের জন্য কর্তৃপক্ষ সিদ্ধান্ত নিয়েছে যে পণ্যসামগ্রী / পার্সেল পরিবহন প্রক্রিয়ায়  থাকাকালীন, ডেমারেজ, ওয়ার্ফেজ, স্ট্যাকিং, স্ট্যাবলিং চার্জ নেওয়া হবে না। এই নির্দেশিকা ২২/০৩/২০২০ থেকে ০৩/০৫/২০২০ পর্যন্ত বলবৎ থাকবে।
২। লোহা ও ইস্পাত, লোহা আকরিক পরিবহনের ক্ষেত্রে ইলেকট্রনিক রেজিস্ট্রেশনের  এবং ইলেকট্রনিক রেলওয়ে রিসিপ্ট  এর পরিষেবা বাড়ানো হয়েছে -
এই প্রক্রিয়াটি সহজ, সুবিধাজনক, দ্রুত এবং স্বচ্ছ। বৈদ্যুতিন ট্রান্সমিশন অফ রেলওয়ে রিসিপ্ট  কাগজবিহীন লেনদেনের একটি প্রক্রিয়া। এতে গ্রাহকের রেজিস্ট্রেশন, আরআর / চালান গ্রহণ এবং পণ্য সরবরাহের জন্য সরাসরি হাজির থাকার কোনও প্রয়োজন নেই।
৩। রেলের রিসিপ্ট  ছাড়া পণ্য সরবরাহ -
গ্রাহকরা যাতে ইটি-আরআর -এর সুবিধা বেছে নেন তার জন্য উৎসাহ দেওয়া হচ্ছে, যাতে পণ্য সরবরাহের জন্য পেপার আরআরগুলি তাদের গন্তব্যস্থলে বহন করতে না হয়। দেশব্যাপী লকডাউনের জন্য গ্রাহকদের সুবিধার্থে এই ব্যবস্থা করা হয়েছে।
৪। কন্টেনার পরিবহনকে উৎসাহ দানের জন্য কিছু ব্যবস্থা নেওয়া হয়েছে -
ভারতীয় রেল দীর্ঘকাল প্রয়োজনকে স্বীকৃতি দিয়েছে এবং পণ্য পরিবহনের জন্য বহুমুখী ব্যবস্থা গ্রহণ করেছে। এর জন্য যেসব ব্যবস্থা বর্তমানে গ্রহন করা হয়েছে তা হলঃ
ক) খালি কন্টেনার বা খালি জায়গায় কোনও মাশুল নেওয়া হবে না। এই ব্যবস্থা ২৪/০৩/২০২০ থেকে ৩০/০৪/২০২০ পর্যন্ত বলবৎ থাকবে।
খ) কন্টেনার পরিবহনের মূল্য ব্যবস্থার নিয়মকানুন শিথিল করা হয়েছে। এই ব্যবস্থা ১৬/০৪/২০২০ থেকে ৩০/০৫/২০২০ পর্যন্ত বলবৎ থাকবে।
৫। পণ্য পরিবহণে স্বাচ্ছন্দ্য -
ক) মিনি রেকের জন্য দূরত্বের সীমাবদ্ধতা ছিল ৬০০ কিলোমিটার, যা পরে আন্তঃআঞ্চলীয় ট্রাফিকের জন্য ১০০০ কিলোমিটারে বাড়ানো হয়েছিল, সেটি এখন ১৫০০ কিমি পর্যন্ত বাড়ানোর অনুমতি দেওয়া হয়েছে।
খ) একইভাবে, লোডিং পয়েন্টে রেকগুলির জন্য একটি দূরত্বের সীমাবদ্ধতা রয়েছে, যে দু'টি লোডিং পয়েন্টের মধ্যে দূরত্ব সাধারণ সময়ে ২০০ কিলোমিটার এবং ব্যস্ত সময়ে ৪০০ কিলোমিটার। বর্তমান সময়ের জন্য সেটি শিথিল করে ৫০০ কিলোমিটার করা হয়েছে।
গ) এছাড়াও, ট্রেনের লোড সুবিধা পাওয়ার জন্য একটি নির্ধারিত সংখ্যক ওয়াগন বুক করতে হয়। বর্তমান পরিস্থিতিতে অত্যাবশকীয় পণ্য পরিবহনের জন্য এই সংখ্যাটি ৫৭ থেকে কমিয়ে ৪২ করা হয়েছে।
পঞ্চম অনুচ্ছেদের এই সমস্ত সুবিধে আগামী ৩০.০৯.২০২০ পর্যন্ত বলবৎ থাকবে।
(CG/TG
প্রতিরক্ষামন্ত্রক
পরিসীমা প্রযুক্তি বিষয়ে ইনস্টিটিউট অফ ইলেকট্রিক্যাল এন্ড ইলেকট্রনিক্স ইঞ্জিনিয়ারস-এর দ্বিতীয় আন্তর্জাতিক সম্মেলন
নতুন দিল্লি, ০৫ আগস্ট, ২০২১
ইনস্টিটিউট অফ ইলেকট্রিক্যাল এন্ড ইলেকট্রনিক্স ইঞ্জিনিয়ারস-এর পরিসীমা প্রযুক্তি বিষয়ক দ্বিতীয় আন্তর্জাতিক সম্মেলন আজ ভার্চুয়াল মোডে অনুষ্ঠিত হয়। এই সম্মেলনের উদ্যোক্তা ইন্টিগ্রেটেড টেস্ট রেঞ্জ  চন্ডিপুর। এটি প্রতিরক্ষা গবেষণা ও উন্নয়ন সংস্থা, ডিআরডিও-র একটি পরীক্ষাগার। আগেই সম্মেলনের উদ্বোধন করেন প্রতিরক্ষা গবেষণা ও উন্নয়ন দপ্তরের সচিব তথা ডিআরডিও চেয়ারম্যান ডক্টর জি সতীশ রেড্ডি। সারা বিশ্ব থেকে বক্তারা তাদের প্রযুক্তিগত সাফল্য গুলি বিশ্লেষণ করেন। ডক্টর রেড্ডি তার ভাষণে এই সম্মেলনে তাৎপর্যের কথা উল্লেখ করেন।
CG/ SB
(Visitor Counter : 177
প্রধানমন্ত্রীরদপ্তর
পঞ্চম ভারত আন্তর্জাতিক বিজ্ঞান উৎসব প্রধানমন্ত্রী উদ্বোধন করবেন
নয়াদিল্লি, ০৫ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ বিকেল চারটেয় পঞ্চম ভারত আন্তর্জাতিক বিজ্ঞান উৎসবের উদ্বোধন করবেন। তিনি কলকাতায় অনুষ্ঠানে অংশগ্রহণকারীদের উদ্দেশ্যে ভিডিও কনফারেন্সের মাধ্যমে ভাষণ দেবেন।
এই উৎসবের মূল উদ্দেশ্য, জনগণের মধ্যে বিজ্ঞানমনস্কতা গড়ে তোলা, বিজ্ঞান ও প্রযুক্তিতে ভারতের অবদান তুলে ধরা এবং এরফলে মানুষ কিভাবে উপকৃত হবে তা অবগত করা।
এই বছরে উৎসবের থিম হল ‘রাইজেন ইন্ডিয়া’- গবেষণা, উদ্ভাবন ও বিজ্ঞানের মাধ্যমে জাতির ক্ষমতায়ণ।
CG/CB/NS
(Visitor Counter : 53
প্রধানমন্ত্রীরদপ্তর
কোভিড-১৯ এর মোকাবিলায় পরবর্তী কৌশল ঠিক করতে রাজ্যগুলির মুখ্যমন্ত্রীদের সঙ্গে প্রধানমন্ত্রীর বৈঠক
আরো দু সপ্তাহ লকডাউন বাড়াতে মুখ্যমন্ত্রীদের পরামর্শ
নতুন দিল্লি, ১১ এপ্রিল, ২০২০
কোভিড-১৯ এর মোকাবিলায় পরবর্তী কৌশল স্থির করতে প্রধানমন্ত্রী শ্রী নরেন্দ্র মোদী আজ সব রাজ্যের মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেন। এই ধরণের বৈঠক এর আগে গত ২০ মার্চ ও ২ এপ্রিল অনুষ্ঠিত হয়েছে।
প্রধানমন্ত্রী জানান, কেন্দ্র এবং রাজ্যগুলির সম্মিলিত প্রচেষ্টার ফলে কোভিড-১৯ এর মোকাবিলার ক্ষেত্রে যথেষ্ট সুফল পাওয়া গেছে। তবে যেহেতু পরিস্থিতির দ্রুত পরিবর্তন হচ্ছে, তাই সদা সতর্ক থাকা অত্যন্ত জরুরী। এই ভাইরাসের মোকাবিলায় আগামী তিন-চার সপ্তাহ তাই খুব গুরুত্বপূর্ণ বলে তিনি উল্লেখ করেন। একই সঙ্গে তিনি জানান, সম্মিলিত প্রচেষ্টার মাধ্যমেই এই সঙ্কট কাটিয়ে ওঠা সম্ভব।
প্রধানমন্ত্রী নিশ্চিত করে জানান, জরুরী ওষুধের যথেষ্ট সরবরাহ দেশে রয়েছে। এই যুদ্ধে সামনের সারিতে যারা রয়েছেন, তাঁদের সুরক্ষা সামগ্রী সহ অন্যান্য সরঞ্জাম পেতে কোনো অসুবিধে হবে না বলে তিনি জানান। তিনি বলেন, চিকিৎসক এবং চিকিৎসাকর্মীদের ওপর হামলা এবং উত্তরপূর্ব ভারত ও কাশ্মীরের ছাত্র-ছাত্রীদের সঙ্গে খারাপ ব্যবহারের ঘটনা অত্যন্ত নিন্দনীয়। যারা একাজে জড়িত, তাদের বিরুদ্ধে কঠোর ব্যবস্থা নেওয়া হবে। সামাজিক ব্যবধান মেনে চলার গুরুত্বের কথা উল্লেখ করে প্রধানমন্ত্রী বলেন, যারা লকডাউন ভাঙ্গার চেষ্টা করেছে, তাদের বিরুদ্ধে ব্যবস্থা নেওয়া হবে।
প্রধানমন্ত্রী, লকডাউন থেকে বেরিয়ে আশার পরিকল্পনা নিয়েও আলোচনা করেন। রাজ্যগুলি সর্বসম্মতভাবে এই ব্যবস্থাকে আরো ২ সপ্তাহ বাড়ানোর পক্ষে মত দেয়। প্রধানমন্ত্রী বলেন সরকার এখন ‘জীবন থাকলেই বিশ্ব থাকবে’ এই ভাবনা থেকে সরে এসে ‘জীবনও থাকবে, বিশ্বও থাকবে, এই ভাবনা নিয়ে কাজ করছে ।
প্রধানমন্ত্রী, স্বাস্থ্য পরিষেবার পরিকাঠানোর উন্নয়ন নিয়ে আলোচনা করেন। এই প্রসঙ্গে তিনি টেলিমেডিসিনের মাধ্যমে রোগীদের কাছে পৌঁছনোর বিষয়টি উল্লেখ করেন। শ্রী মোদী, কৃষিবাজারগুলির ভিড় এড়াতে, কৃষিপণ্য সরাসরি বাজারজাত করার পরামর্শ দেন। এই লক্ষ্যে এপিএমসি আইনটির দ্রুত সংশোধন করা প্রয়োজন। যার ফলে কৃষকরা, তাদের উৎপাদিত সামগ্রী বাড়ির দরজায় বিক্রি করতে পারবেন।
প্রধানমন্ত্রী, আরোগ্য সেতু অ্যাপটিকে জনপ্রিয় করার জন্য সকলকে উদ্যোগী হতে আহ্বান জানান। সিঙ্গাপুর এবং দক্ষিণ কোরিয়া, কিভাবে রোগীদের সংস্পর্শে আসা লোকেদের চিহ্নিত করেছে, তিনি সেই প্রসঙ্গটিও উল্লেখ করেন। এই অভিজ্ঞতার নিরিখে ভারত, এই মহামারীর বিরুদ্ধে যুদ্ধে এই অ্যাপ ব্যবহার করবে বলে তিনি জানান। তিনি এই অ্যাপের মাধ্যমে এক জায়গা থেকে অন্য জায়গায় যাওয়ার তথ্য যুক্ত করার সম্ভাবনা নিয়েও আলোচনা করেন।
আর্থিক সঙ্কট প্রসঙ্গে তিনি বলেন, এই সঙ্কটের ফলে দেশের সামনে আত্মনির্ভর হওয়ার সুযোগ তৈরি হয়েছে, যা দেশকে অর্থনৈতিকভাবে শক্তিশালী করে তুলবে।
মুখ্যমন্ত্রীরা তাঁদের রাজ্যে, কোভিড আক্রান্ত রোগীদের বিষয়ে জানান। এই সঙ্গে সামাজিক ব্যবধান মেনে চলা, স্বাস্থ্য পরিষেবার পরিকাঠামোর উন্নয়ন, পরিযায়ী শ্রমিকদের দূর্দশা লাঘব এবং অত্যাবশক পণ্যের সরবরাহ স্বাভাবিক রাখার জন্য কি কি ব্যবস্থা নেওয়া হয়েছে, তা নিয়েও তাঁরা বিশদে আলোচনা করেন। মুখ্যমন্ত্রীরা এই প্রতিরোধমূলক নিয়ন্ত্রণ ব্যবস্থা আরো ২ সপ্তাহ বাড়ানো উচিত বলে মত প্রকাশ করেন। এই মহামারীর বিরুদ্ধে লড়াইয়ের শক্তি বৃদ্ধির জন্য তাঁরা আর্থিক সহায়তাও দাবী জানান।
বৈঠকে, কেন্দ্রীয় স্বরাষ্ট্রমন্ত্রী, প্রতিরক্ষামন্ত্রী, স্বাস্থ্যমন্ত্রী, প্রধান সচিব, ক্যাবিনেট সচিব সহ কেন্দ্রের উচ্চপদস্থ আধিকারিকরা উপস্থিত ছিলেন।
(CG/CB
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৮ কোটি ৪৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ১৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৩ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৮ কোটি ৪৮ লক্ষ ১৪ হাজার ২০০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ১৯ লক্ষ ৬ হাজার ২৩৬টি টিকার ডোজ হাতে রয়েছে।
CG/SS/SB
(Visitor Counter : 116
মানবসম্পদবিকাশমন্ত্রক
অস্ট্রেলিয়ার দক্ষতা ও প্রশিক্ষণ মন্ত্রীর সঙ্গে সাক্ষাৎ শ্রী ধর্মেন্দ্র প্রধানের, ভারত অস্ট্রেলিয়া সম্পর্ক মজবুত করার ওপর জোর
নতুন দিল্লি, ২০ জুলাই, ২০২৩
শিক্ষা, দক্ষতা উন্নয়ন এবং উদ্যোগ বিষয়ক কেন্দ্রীয় মন্ত্রী শ্রী ধর্মেন্দ্র প্রধান আজ অস্ট্রেলিয়ার দক্ষতা ও প্রশিক্ষণ বিষয়ক মন্ত্রী ব্রেনডান ও’কোন্নর-এর সঙ্গে নতুন দিল্লিতে সাক্ষাৎ করেছেন। দুই মন্ত্রী ভারত ও অস্ট্রেলিয়ার মধ্যে শিক্ষা এবং প্রশিক্ষণ উন্নয়নের ক্ষেত্রে চলতি সহযোগিতার বিষয়ে আলোচনা করেন। এই সম্পর্ক ভবিষ্যতে আরও কিকরে মজবুত করা যায়, তার পন্থা-পদ্ধতি নিয়েও তাঁদের মধ্যে মত বিনিময় হয়।
অস্ট্রেলিয়া যেভাবে প্রাকৃতিক সম্পদ ব্যবহার করে চলেছে তার প্রশংসা করেন শ্রী ধর্মেন্দ্র প্রধান। তিনি বলেন, তরুণ প্রজন্মকে চাকরির ক্ষেত্রে আরও যোগ্য করে তোলার জন্য প্রশিক্ষণ দিতে উভয় দেশকে এগিয়ে আসতে হবে। তিনি কৃষি প্রযুক্তি, খনি, জল ব্যবস্থাপনা এবং পুনর্নবিকরণযোগ্য শক্তি ক্ষেত্রের ওপর জোর দিয়ে বলেন, এআই এবং রোবোর্টিক্সের মত প্রযুক্তি ক্রমশ গ্রহণ করতে হবে। বর্তমান সময়ে ভারত ও অস্ট্রেলিয়ার মধ্যে সম্পর্ককে নতুন উচ্চতায় পৌঁছে দেওয়ার সবচেয়ে ভাল মুহূর্ত বলে মন্তব্য করেন শ্রী প্রধান।
শ্রী প্রধান এবছর সেপ্টেম্বর মাসে গান্ধী নগরে আয়োজিত অস্ট্রেলিয়া – ভারত শিক্ষা এবং দক্ষতা পরিষদের সপ্তম বৈঠকে যোগ দেওয়ার জন্য মন্ত্রী ও’কোন্নরকে আমন্ত্রণ জানান। এই বৈঠক ভারত ও অস্ট্রেলিয়ার মধ্যে শিক্ষা ও দক্ষতা উন্নয়ন ক্ষেত্রে সহযোগিতা আরও বাড়াতে সক্ষম হবে।
মন্ত্রী ও’কোন্নর দুই দেশের মধ্যে সম্পর্ক আরও মজবুত করার ওপর জোর দেন। তিনি বলেন, ছাত্র-ছাত্রীদের মধ্যে যোগাযোগ বাড়ালে শিক্ষার মান বাড়বে। এক্ষেত্রে প্রাধান্য দিয়ে তাঁর সরকার ভিসা প্রক্রিয়া আরও কার্যকর করার চেষ্টা চালাচ্ছে।
প্রধানমন্ত্রী শ্রী নরেন্দ্র মোদীর সুযোগ্য নেতৃত্বে ভারত ও অস্ট্রেলিয়ার মধ্যে সম্পর্ক সাম্প্রতিক বছরগুলিতে অত্যন্ত মজবুত হয়েছে। শিক্ষা এবং দক্ষতা উন্নয়ন ক্ষেত্রে অস্ট্রেলিয়ার বিশ্ববিদ্যালয় ভারতে এসেছে।
CG/PM/AS
(Visitor Counter : 33
স্বরাষ্ট্র মন্ত্রক
লোকসভায় মানবাধিকার রক্ষা  বিল, ২০১৯ পাশ হয়েছে
নয়াদিল্লি, ১৯ জুলাই, ২০১৯
লোকসভায় আজ মানবাধিকার রক্ষা  বিল, ২০১৯ পাশ হয়েছে। জাতীয় মানবাধিকার কমিশন -কে আরও সুসংহত এবং দক্ষ করে তোলার উদ্দেশ্যে সরকারের উদ্যোগকে সব সাংসদদের একযোগে সমর্থন করা উচিৎ। লোকসভায় আজ স্বরাষ্ট্র মন্ত্রকের প্রতিমন্ত্রী শ্রী নিত্যানন্দ রাই মানবাধিকার রক্ষা  বিল, ২০১৯ বিবেচনা এবং পাশ করানোর সময় এ কথা বলেন।
জাতীয় মানবাধিকার কমিশন, রাজ্য মানবাধিকার কমিশন  এবং মানবাধিকার রক্ষায় আদালত গঠনের উদ্দেশ্যে ১৯৯৩ সালে মানবাধিকার রক্ষা আইন পাশ হয়েছিল। আন্তর্জাতিক স্তরে নতুন কিছু সমস্যার সমাধানের জন্য এনএইচআরসি এই আইনে কিছু সংশোধনের প্রস্তাব করেছিল। এছাড়া, বিভিন্ন রাজ্য সরকার এই আইন প্রয়োগ করার সময় বেশ কিছু সমস্যার সম্মুখীন হয়। এর মধ্যে অন্যতম এসএইচআরসি-তে চেয়ারম্যান নিয়োগের ক্ষেত্রে জটিলতার সৃষ্টি হওয়া। এই সমস্যা সমাধানের জন্য ঐ আইনে কিছু সংশোধনের প্রয়োজন হয়ে পড়েছিল। মানবাধিকার কমিশনের স্বায়ত্তশাসন, স্বাধীনভাবে কাজ করা, বহুত্ববাদ বজায় রাখার মতো বিষয়ে প্যারিস নীতি মেনে চলার জন্য কেন্দ্র এবং রাজ্য স্তরের কমিশনগুলির এই সংশোধনীর ফলে সুবিধা হবে।
এই বিলে কমিশনের চেয়ারপার্সন হওয়ার জন্য এখন থেকে ভারতের প্রধান বিচারপতিরা ছাড়াও সুপ্রিম কোর্টের যে কোন বিচারপতি যোগ্য হবেন। কমিশনের সদস্য সংখ্যা দুই থেকে বাড়িয়ে তিন করা হবে যার মধ্যে একজন মহিলা সদস্য থাকবেন। অনগ্রসর শ্রেণী, শিশুদের অধিকার রক্ষা এবং ভিন্নভাবে সক্ষমদের জন্য যে জাতীয় কমিশনগুলি রয়েছে তার চেয়ারম্যানরাও এই কমিশনের সদস্য হিসেবে বিবেচিত হবেন। রাজ্য স্তরের কমিশনগুলির চেয়ারপার্সন এবং সদস্যদের মেয়াদ পাঁচ বছরের থেকে কমিয়ে তিন বছর করা হয়েছে এবং এঁদের পুনর্নিয়োগেরও সংস্থান থাকছে। রাজ্য স্তরের কমিশনগুলি চেয়ারপার্সন হওয়ার জন্য এখন থেকে হাইকোর্টের প্রধান বিচারপতি ছাড়াও যে কোন বিচারপতি যোগ্য হবেন। দিল্লি ছাড়া, অন্যান্য কেন্দ্রশাসিত অঞ্চলের মানবাধিকার সংক্রান্ত বিষয় এনএইচআরসি বিবেচনা করবে।
CG/CB/DM
(Visitor Counter : 182
শিল্পওবাণিজ্যমন্ত্রক
সুলভ মূল্যে অত্যাবশ্যক ওষুধপত্র, চিকিৎসা পরিষেবা ও টিকার সুবিধা সহজলভ্য করতে জি-২০ দেশগুলির প্রতি আহ্বান ভারতের
নতুন দিল্লি, ১৪ মে, ২০২০
সুলভ মূল্যে অত্যাবশ্যক ওষুধপত্র, চিকিৎসা পরিষেবা ও টিকার সুবিধা সহজলভ্য করতে জি-২০ দেশগুলির প্রতি আহ্বান জানিয়েছে ভারত। জি-২০ দেশগুলির বাণিজ্য ও বিনিয়োগ মন্ত্রীদের দ্বিতীয় ভার্চ্যুয়াল বৈঠকে অংশ নিয়ে কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল করোনা মহামারীর প্রেক্ষিতে সারা বিশ্বজুড়ে সাধারণ মানুষ যে সমস্ত সমস্যার সম্মুখীন হচ্ছেন তা নিরসনে জি-২০ দেশগুলিকে অবিলম্বে প্রয়োজনীয় পদক্ষেপ গ্রহণের আহ্বান জানিয়েছেন। এই প্রেক্ষিতে, শ্রী গোয়েল বলেন, অভাবনীয় এই পরিস্থিতির সময় সহমর্মিতা ও সুসামঞ্জস্য বজায় রাখা প্রয়োজন। তাই, সমস্ত দেশের প্রাথমিক কর্তব্যই হল মানুষের জীবন রক্ষা করা। জি-২০ দেশগুলির প্রতি আহ্বান জানিয়ে শ্রী গোয়েল বলেন, যে সমস্ত দেশে নমুনা পরীক্ষার কিট, স্বাস্থ্যকর্মীদের সুরক্ষামূলক উপকরণের প্রয়োজনীয়তা রয়েছে, সেখানে অগ্রাধিকারের ভিত্তিতে এই সমস্ত অত্যাবশ্যক উপকরণ পাঠানো জরুরী। শ্রী গোয়েল আরও বলেন, রপ্তানি নিষেধাজ্ঞা নীতি গ্রহণ করে এই সমস্যার সমাধান সম্ভব নয়। এর জন্য প্রয়োজন নিষেধাজ্ঞা শিথিল করে সুলভমূল্যে প্রয়োজনীয় উপকরণগুলি দ্রুত সরবরাহের মাধ্যমে সাধারণ মানুষের জীবন বাঁচানো।
শ্রী গোয়েল ১৩০ কোটি মানুষের দেশ ভারতের সক্ষমতা ও অঙ্গিকারের একটি ছোট্ট উদাহরণ দিয়ে বলেন, করোনা মহামারী সংক্রমণের সময় ভারতে কেবল কয়েক হাজার পি.পি.ই. কিট উৎপাদিত হত। এর আগে ভারতে এত বিপুল সংখ্যায় এধরনের কিটের প্রয়োজনীয়তা দেখা দেয়নি। এই পরিস্থিতিতে ভারত মনে করে অধিকাংশ দেশের পক্ষ থেকেই বিপুল পরিমাণে এধরনের কিট যোগান দিয়ে ভারতের চাহিদা মেটানো সম্ভব নয়। তাই ভারত দেশীয় পদ্ধতিতে পি.পি.ই. কিট উৎপাদন বাড়ানোর সিদ্ধান্ত নেয়। এখন ভারত প্রতিদিন প্রায় ৩ লক্ষ পি.পি.ই. কিট উৎপাদন করছে। ‘বসুধৈব কুটুম্বকম’-আদর্শের কথা উল্লেখ করে শ্রী গোয়েল জানান, করোনা অসুখ মোকাবিলায় ভারত ১২০-টিরও বেশি দেশকে নিঃশর্তে চিকিৎসা উপকরণ সরবরাহ করেছে। এরমধ্যে ৪৩টি দেশ এধরনের উপকরণ অনুদান হিসেবে পেয়েছে। এর পাশাপাশি, নিকট প্রতিবেশী দেশগুলিকে মানবিক সহায়তার অঙ্গ হিসেবে দ্রুত চিকিৎসা সরঞ্জাম সরবরাহ করেছে।
সৌদি আরবের সভাপতিত্বে জি-২০ দেশগুলির বাণিজ্য ও বিনিয়োগ মন্ত্রীদের নিয়ে এধরনের ভার্চ্যুয়াল বৈঠক আয়োজনের জন্য সেদেশের মন্ত্রীকে শ্রী গোয়েল ধন্যবাদ জানান।
(CG/BD/AS
আদিবাসীবিষয়কমন্ত্রক
লেহ-লাদাখে আগামীকাল থেকে শুরু হচ্ছে নয়দিনের বৈচিত্র্যপূর্ণ জাতীয় আদিবাসী উৎসব “আদি মহোৎসব”
নয়াদিল্লি, ১৬ অগাস্ট, ২০১৯
কেন্দ্রীয় আদিবাসী বিষয়ক মন্ত্রক এবং ট্রাইবাল কো-অপারেটিভ মার্কেটিং ডেভেলপমেন্ট ফেডারেশন অফ ইন্ডিয়ার  যৌথ উদ্যোগে লেহ-লাদাখে আগামীকাল  শুরু হচ্ছে ‘আদি মহোৎসব’ । ২৫শে অগাস্ট পর্যন্ত চলবে এই উৎসব। আগামীকাল নয়দিনের এই উৎসবের সূচনা করবেন জম্মু-কাশ্মীরের রাজ্যপাল শ্রী সত্যপাল মালিক। উদ্বোধনী অনুষ্ঠানে উপস্থিত থাকবেন কেন্দ্রীয় আদিবাসী বিষয়ক দপ্তরের মন্ত্রী শ্রী অর্জুন মুন্ডা, প্রতিমন্ত্রী শ্রীমতী রেণুকা সিং এবং ট্রাইফেড-এর চেয়ারম্যান আর সি মীনা। এবারের আদিবাসী উৎসবের থিম হল - ‘আদিবাসীদের হস্তশিল্প, সংস্কৃতি ও বাণিজ্যে উৎসাহদান উৎসব’। এই উৎসবে ২০টি রাজ্য থেকে প্রায় ১৬০ জন আদিবাসী শিল্পী অংশ নেবেন। অংশগ্রহণকারীরা তাঁদের শিল্পকলা এই উৎসবে প্রদর্শন করবেন। রাজস্থান, মহারাষ্ট্র, ওড়িশা, পশ্চিমবঙ্গ থেকে আদিবাসী বস্ত্রশিল্প যেমন থাকবে, তেমনই হিমাচল প্রদেশ, মধ্যপ্রদেশ এবং উত্তর-পূর্বের আদিবাসী অলঙ্কারও এই উৎসবে প্রদর্শিত হবে। একইসঙ্গে, বিভিন্ন রাজ্যের আদিবাসী চিত্রকলা, ধাতব শিল্প এবং প্রাকৃতিক ও জৈব পণ্যও পাওয়া যাবে এই উৎসবে। লাদাখ লোকনৃত্যের দুটি দল স্থানীয় সংস্কৃতি তুলে ধরবে। এছাড়াও থাকছে লোকসঙ্গীত। ৭০ থেকে ১০০টি স্টল থাকছে এই উৎসবে। নগদহীন লেনদেনের ওপর বিশেষ জোর দেওয়া হয়েছে।
CG/SS/DM
(Visitor Counter : 465
আদিবাসীবিষয়কমন্ত্রক
উপজাতি বিষয়ক মন্ত্রক 'ই-গভর্নেন্স-এ সেরা পারফর্মেন্স'-এর জন্য সম্মানজনক স্কচ চ্যালেঞ্জার এওয়ার্ড এবং এর উদ্যোগের জন্য তিনটি স্বর্ণ পুরস্কার লাভ করেছে
নতুন দিল্লি, ১৬ জানুয়ারি, ২০২১
কেন্দ্রীয় উপজাতি বিষয়ক মন্ত্রক 'ই-গভর্নেন্স-এ সেরা পারফর্মেন্স'-এর জন্য আজ সম্মানজনক স্কচ চ্যালেঞ্জার এওয়ার্ড এবং এর উদ্যোগের জন্য তিনটি স্বর্ণ পুরস্কার লাভ করেছে। কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা ভার্চুয়াল স্কচ সামিটে এই পুরস্কার গ্রহণ করেছেন। এর পাশাপাশি মন্ত্রকের পক্ষ থেকে তিনটি স্বর্ণপদক অর্জন করা হয়েছে। এর একটি হচ্ছে জল সঞ্চয় বিষয়ক, অন্যটি আদিবাসী স্বাস্থ্য ও পুষ্টি সংক্রান্ত পোর্টাল এবং তৃতীয়টি হচ্ছে কর্মক্ষমতা বিষয়ক। এই তিনটি স্বর্ণপদক গ্রহণ করেছেন মন্ত্রকের পক্ষ থেকে যুগ্ম সচিব ডক্টর নভেল জিৎ কাপুর। কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা তাঁর ভাষণে বলেন,প্রধানমন্ত্রী শ্রী নরেন্দ্র মোদীর নেতৃত্বে সরকার আদিবাসীদের উন্নয়নের জন্য শিক্ষা, স্বাস্থ্য ও জীবিকার ক্ষেত্রে নানা পদক্ষেপ গ্রহণ করেছে।
প্রধানমন্ত্রীরদপ্তর
প্রধানমন্ত্রী আগামীকাল  কলকাতায় চিত্তরঞ্জন জাতীয় ক্যান্সার প্রতিষ্ঠানের দ্বিতীয় ক্যাম্পাসের উদ্বোধন করবেন
এই ক্যাম্পাসে বিশেষ করে দেশের পূর্ব ও উত্তর-পূর্বাঞ্চল থেকে আসা ক্যান্সার রোগীদের চিকিৎসায় বিশেষ যত্ন নেওয়া হবে
প্রধানমন্ত্রীর দৃষ্টিভঙ্গির সঙ্গে সামঞ্জস্য বজায় রেখে দেশে স্বাস্থ্য সুবিধা সম্প্রসারণ ও মানোন্নয়ন করা হচ্ছে
নয়াদিল্লি, ০৬ জানুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল  দুপুর ১টায় ভিডিও কনফারেন্সের মাধ্যমে কলকাতায় চিত্তরঞ্জন জাতীয় ক্যান্সার প্রতিষ্ঠান  – এর দ্বিতীয় ক্যাম্পাসের উদ্বোধন করবেন।
প্রধানমন্ত্রীর দৃষ্টিভঙ্গির সঙ্গে সামঞ্জস্য বজায় রেখে দেশের সকল স্থানে স্বাস্থ্য সুবিধা সম্প্রসারণ ও মানোন্নয়ন করা হচ্ছে। এরই অঙ্গ হিসাবে সিএনসিআই – এর দ্বিতীয় ক্যাম্পাসটি গড়ে তোলা হয়েছে। সিএনসিআই-তে ক্যান্সার রোগীদের চাপ দেখা দেয়। তাই, কিছুদিন ধরেই এই ক্যাম্পাসের সম্প্রসারণের প্রয়োজনীয়তা অনুভব করা হচ্ছিল। এই দ্বিতীয় ক্যাম্পাসের মাধ্যমে সেই চাহিদা পূরণ সম্ভব হবে।
৫৩০ কোটি টাকা ব্যয়ে সিএনসিআই – এর দ্বিতীয় ক্যাম্পাসটি নির্মিত হয়েছে। এর মধ্যে ৪০০ কোটি টাকা দিয়েছে কেন্দ্রীয় সরকার এবং বাকি অর্থ দিয়েছে পশ্চিমবঙ্গ সরকার। ৭৫:২৫ অনুপাতে এই অর্থ দেওয়া হয়েছে। এই ক্যাম্পাসে ক্যান্সার রোগ নির্ণয়, চিকিৎসা, রোগীর সেবাযত্নের জন্য অত্যাধুনিক পরিকাঠামো সহ ৪৬০ শয্যাবিশিষ্ট ক্যান্সার কেয়ার ইউনিট রয়েছে। এছাড়াও, এই ক্যাম্পাসে নিউক্লিয়ার মেডিসিন , ৩.০ টেলসা এমআরআই, ১২৮ স্লাইস সিটি স্ক্যানার, রেডিও নিউক্লাইড থেরাপি ইউনিট, এন্ডোস্কপি স্যুট, আধুনিক ব্র্যাকি থেরাপি ইউনিটের মতো আধুনিক সুযোগ-সুবিধা থাকছে। এই ক্যাম্পাসটি একটি উন্নত ক্যান্সার গবেষণা সুবিধা কেন্দ্র হিসাবেও কাজ করবে এবং দেশের, বিশেষ করে পূর্ব ও উত্তর-পূর্বাঞ্চলে ক্যান্সার রোগীদের সর্বাঙ্গীণ চিকিৎসা সুবিধা প্রদান করে থাকবে।
CG/SS/SB
(